∫
Simbolis ∫ naudojamas matematikoje integralui žymėti. Šią notaciją XVII a. pabaigoje sukūrė vokiečių matematikas Gotfridas Leibnicas. Ženklas ∫ atsirado pakeitus ženklą ſ (Ilgoji s), kuris buvo pasirinktas todėl, kad integralas yra sumų riba. Simbolis ∫ Unikode žymimas U+222B, Lateche - \int. HTML žymimas &#x222b; (šešioliktainis), &#8747; (dešimtainis) ir & int; (vardinis). Simbolis ∫ yra labai panašus į simbolį ʃ (vadinamą eš).